KIRJALLINEN KYSYMYS P-2583/02 esittäjä(t): Ioannis Marínos (PPE-DE) neuvostolle. Turkin lainsäädännön yhdenmukaistaminen yhteisön oikeuden kanssa.



Virallinen lehti nro 137 E , 12/06/2003 s. 0093 - 0094



KIRJALLINEN KYSYMYS P-2583/02 esittäjä(t): Ioannis Marínos (PPE-DE) neuvostolle (10. syyskuuta 2002) Aihe: Turkin lainsäädännön yhdenmukaistaminen yhteisön oikeuden kanssa Muutama päivä sitten Turkin varapääministeri Yilmaz kutsui koolle unionin 15 jäsenvaltion suurlähettiläiden kokouksen tiedottaakseen heille toimenpidepaketista, jolla saatetaan Turkin lainsäädäntö yhdenmukaiseksi yhteisön oikeuden kanssa. Monelta taholta on tehty seuraavat huomiot: - Paketissa ei viitata jäsenvaltion kansalaisen, joka asuu tai on asunut Turkissa, henkilökohtaisiin varoihin, vaan vain omaisuuden ostosta tai myynnistä sellaisten uskonnollisten yhteisöjen elinten toimesta, joihin tämä kansalainen kuuluu. - Paketissa ei myöskään viitata Konstantinopolin ekumeeniseen patriarkaattiin, koska sitä ei vielä nytkään ajatella oikeushenkilönä, vaan sen on pakko rekisteröidä omaisuutensa pappien ja muiden yksityisten henkilöiden nimiin. Tästä johtuu, että patriarkaatilla on vain yksi suurempi omaisuus (orpokoti Prinkiposin saarella), jonka esitetään olevan Turkin kirkko-omaisuuden pääosaston käytössä. On epäilyksiä siitä, että Turkin viranomaiset yrittävät estää lainmuutoksen ja mitätöidä orpokodin rekisteröinnin patriarkaatin nimiin. - Turkin ilmoittamilla toimilla ei ole takautuvaa vaikutusta, kuten Yilmaz painotti yhteisön lähettiläille. Paketin 4 A artiklassa viitataan vain kiinteän omaisuuden tulevaan ostoon tai myyntiin. Jos nämä elimet haluavat ostaa tai myydä omaisuutta, ne tarvitsevat silti vielä Turkin ministerineuvoston luvan, mikä voi auttaa niille ylitsepääsemättömiä ongelmia. Koko asian positiivinen puoli on kuitenkin, että Turkki tunnustaa ensimmäisen kerran että se on kymmenien vuosien ajan harjoittanut syrjintää alueellaan asuvia vähemmistöjä kohtaan, ja pyrkii nyt EU:n painostuksen alaisena sallimaan omaisuuden hankinnan vähemmistöjen elinten ja yhteisöjen toimesta. Koska nämä määräykset (vaikkakin rajalliset) tarkalleen ottaen tulevat voimaan? Kuinka neuvosto varmistaa, että ne tulevat voimaan takautuvasti, jotta voidaan edes osittain korjata ne vääryydet, joista joutuivat kärsimään kristityt ja juutalaiset, jotka asuivat Turkissa, joilta riistettiin omaisuus ja jotka pakotettiin lähtemään maasta? Vastaus (18. helmikuuta 2003) Arvoisan parlamentin jäsenen tarkoittamat säännökset ovat osa Turkin parlamentin 3. elokuuta hyväksymää uudistuspakettia, jonka EU toivotti tärkeänä edistysaskeleena tervetulleeksi 6. elokuuta antamassaan julkilausumassa. Säännöksiä on tarkasteltu yksityiskohtaisesti, erityisesti valmisteltaessa 9. lokakuuta komission määräaikaiskertomusta Turkin edistymisestä. Määräaikaiskertomuksessa arvioidaan kattavasti ja perusteellisesti uskonnollisia yhteisöjä koskevia uusia säännöksiä ja yksilöidään mahdolliset puutteet. Kuten 6. elokuuta annetussa julkilausumassa todetaan, EU odottaa näiden uudistusten nopeaa ja kattavaa täytäntöönpanoa. Turkin hallitus on antanut tässä yhteydessä ohjeet nopeasti toteutettavista tarpeellisista toimenpiteistä. Tällä välin hyväksytyt uskonnollisia yhteisöjä koskevat säännökset vaikuttavat kuitenkin hyvin rajoittavilta. Tämä näkemys esitettiin Turkille poliittisten osastojen päälliköiden troikan tapaamisen yhteydessä Ankarassa 31. lokakuuta, jolloin Turkki vakuutti, että mahdollisia täytäntöönpanovaikeuksia käsiteltäisiin asianmukaisesti tarvittavalla joustavuudella. Tässä vaiheessa ei kuitenkaan voida ilmoittaa tarkkaa voimaantulopäivää. Liittymiskumppanuuden täytäntöönpanon osalta neuvosto pyytää arvoisaa parlamentin jäsentä kääntymään komission puoleen.